পরপর দু’টি কন্যাসন্তান জন্মানোয় এক বধূকে আত্মহত্যার প্ররোচনা দেওয়ার অভিযোগ উঠল স্বামী এবং শ্বশুরবাড়ির লোকজনের বিরুদ্ধে। সোমবার দুপুরে গাইঘাটার নারিকেলা গ্রামে চম্পা দাস (২১) নামে ওই বধূ নিজের গায়ে কেরোসিন ঢেলে আগুন ধরিয়ে দেন। পরে হাসপাতালে মারা যান তিনি। বাপের বাড়ির আত্মীয়দের অভিযোগ, পাঁচ বছরের দাম্পত্যে দু’টি কন্যাসন্তানের জন্ম দেন চম্পা। যে জন্য ওই তরুণীকে দায়ী করে শুরু হয় অত্যাচার। আত্মহত্যা করতে বাধ্য হয়েছেন চম্পা। তাঁর স্বামী শঙ্কর দাসকে গ্রেফতার করেছে পুলিশ।